వాసంతి కృష్ణన్

వాసంతి కృష్ణన్ ఒక భారతీయ మోడల్ మరియు నటి. మోడల్‌గా కెరీర్‌ ప్రారంభించిన ఆమె తొలుత కన్నడ సినిమాల్లో నటించింది. ఆ తరువాత తెలుగు టీవి ధారావాహిక సిరి సిరి మువ్వలు (2019) తో తెలుగు ప్రేక్షకులకు పరిచయమైంది. సంపూర్ణేష్ బాబు సరసన నటించిన ఆమె క్యాలీఫ్లవర్ (2021) సినిమాతో ఆకట్టుకుంది. అలాగే దర్శకుడు కె.రాఘవేంద్రరావు సమర్పణలో తెరకెక్కిన చిత్రం వాంటెడ్ పండుగాడ్ చిత్రంలో నటించింది. స్టార్ మా ప్రసారం చేస్తున్న రియాలిటీ షో బిగ్ బాస్ తెలుగు 6లో ఆమె తన డ్రెస్సింగ్ సెన్స్ తో ఎప్పటికప్పుడు ప్రత్యేకమైన ఆకర్షణగా నిలుస్తోంది.

బాల్యం, విద్య 
వాసంతి కృష్ణన్ తిరుపతిలో 1997 మే 25న కృష్ణ, సుధారాజ్యం దంపతులకు జన్మించింది. అక్కడే హయ్యర్ సెకండరీ విద్యను పూర్తి చేసిన ఆమె బెంగళూరులో ఏవియేషన్‌లో కోర్సును అభ్యసించింది.

కెరీర్ 
ఏరోనాటికల్ ఇంజనీర్ కావాలనుకున్న ఆమె మోడల్ గా కెరీర్ ప్రారంభించింది. ఆ తరువాత 2019లో స్టార్ మా తెలుగు టెలివిజన్ షో సిరి సిరి మువ్వలు తో నటనవైపు అడుగులు వేసింది. ఆమె గోరింటాకు (2021), గుప్పెడంత మనసు (2020) వంటి వివిధ తెలుగు టెలివిజన్ సీరియల్స్ చేసింది. 2021లో వచ్చిన తెలుగు చిత్రం క్యాలీఫ్లవర్ తో సినీ రంగ ప్రవేశం చేసింది.

మూలాలు 

తెలుగు సినిమా నటీమణులు